CELEX: 32015D1068
Language: ro
Date: 2015-07-01 00:00:00
Title: Decizia de punere în aplicare (UE) 2015/1068 a Comisiei din 1 iulie 2015 de modificare a Deciziei 2002/994/CE privind anumite măsuri de protecție cu privire la produsele de origine animală importate din China [notificată cu numărul C(2015) 4437] (Text cu relevanță pentru SEE)

3.7.2015   
            
            
               RO
            
            
               Jurnalul Oficial al Uniunii Europene
            
            
               L 174/30
            
         DECIZIA DE PUNERE ÎN APLICARE (UE) 2015/1068 A COMISIEI
   din 1 iulie 2015
   de modificare a Deciziei 2002/994/CE privind anumite măsuri de protecție cu privire la produsele de origine animală importate din China
   
      
         [notificată cu numărul C(2015) 4437]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 97/78/CE a Consiliului din 18 decembrie 1997 de stabilire a principiilor de bază ale organizării controalelor veterinare pentru produsele care provin din țări terțe și sunt introduse în Comunitate (1), în special articolul 22 alineatul (6),
   întrucât:
   
               (1)
            
            
               Decizia 2002/994/CE a Comisiei (2) se aplică tuturor produselor de origine animală importate din China și destinate consumului uman sau nutriției animalelor.
            
         
               (2)
            
            
               În conformitate cu articolul 2 alineatul (1) din respectiva decizie, statele membre trebuie să interzică importurile produselor respective. Articolul 2 alineatul (2) prevede două derogări de la această interdicție.
            
         
               (3)
            
            
               Conform primei derogări de la articolul 2 alineatul (2) din Decizia 2002/994/CE, statele membre trebuie să autorizeze importurile de produse enumerate în partea I din anexa la respectiva decizie în conformitate cu condițiile de sănătate animală și de sănătate publică specifice care se aplică produselor respective.
            
         
               (4)
            
            
               Conform celei de a doua derogări de la articolul 2 alineatul (2) din respectiva decizie, statele membre trebuie să autorizeze importurile de produse enumerate în partea II din anexa la respectiva decizie care sunt însoțite, în plus, de o declarație specifică din partea autorității chineze competente, care să ateste că produsele respective nu prezintă niciun pericol pentru sănătatea animală sau umană.
            
         
               (5)
            
            
               Existența a două liste de produse a creat incertitudini în aplicarea Deciziei 2002/994/CE, întrucât unele substanțe precum aditivii furajeri și alimentari, suplimentele alimentare și materiile prime furajere nu au fost incluse în niciuna dintre listele respective. Autoritățile chineze au solicitat adăugarea altor substanțe în partea I. În plus, Comisia a considerat că motivele care au dus la adoptarea Deciziei 2002/994/CE nu se aplică aditivilor furajeri și alimentari, suplimentelor alimentare și materiilor prime furajere întrucât acestea sunt înalt rafinate.
            
         
               (6)
            
            
               Prin urmare, Decizia 2002/994/CE ar trebui modificată în consecință.
            
         
               (7)
            
            
               Măsurile prevăzute în prezenta decizie sunt în conformitate cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Partea I din anexa la Decizia 2002/994/CE se înlocuiește cu următorul text:
   
      
         „PARTEA I
      
      
         Lista produselor de origine animală destinate consumului uman sau nutriției animalelor, al căror import în Uniune este autorizat fără atestarea prevăzută la articolul 3:
      
      
                  —
               
               
                  produse pescărești, cu excepția:
                  
                              —
                           
                           
                              celor obținute din acvacultură;
                           
                        
                              —
                           
                           
                              creveților decorticați și/sau prelucrați;
                           
                        
                              —
                           
                           
                              racilor din specia Procambrus clarkii capturați în apele dulci naturale prin activități de pescuit;
                           
                        
            
                  —
               
               
                  gelatină;
               
            
                  —
               
               
                  hrană pentru animalele de companie în conformitate cu Regulamentul (CE) nr. 1069/2009 al Parlamentului European și al Consiliului (3);
               
            
                  —
               
               
                  substanțe destinate utilizării drept aditivi furajeri în conformitate cu Regulamentul (CE) nr. 1333/2008 al Parlamentului European și al Consiliului (4);
               
            
                  —
               
               
                  substanțe destinate utilizării drept suplimente alimentare sau care intră în compoziția acestora în conformitate cu Directiva 2002/46/CE a Parlamentului European și a Consiliului (5);
               
            
                  —
               
               
                  sulfat de condroitină și glucozamină considerate materii prime furajere în conformitate cu Regulamentul (UE) nr. 68/2013 al Comisiei (6);
               
            
                  —
               
               
                  L-cisteină și L-cistină considerate aditivi furajeri în conformitate cu Regulamentul (CE) nr. 1831/2003 al Parlamentului European și al Consiliului (7).
               
            
   Articolul 2
   Prezenta decizie se adresează statelor membre.
   
      Adoptată la Bruxelles, 1 iulie 2015.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 24, 30.1.1998, p. 9.
   
      (2)  Decizia 2002/994/CE a Comisiei din 20 decembrie 2002 privind anumite măsuri de protecție cu privire la produsele de origine animală importate din China (JO L 348, 21.12.2002, p. 154).